Ateena
Ateenan taajaan asuttuun kaupunkialueeseen voidaan lukea Suur-Ateenan lisäksi Suur-Pireus eli Pireuksen alueyksikön viisi kuntaa. Ne ovat Pireus, Keratsíni-Drapetsóna, Korydallós, Níkaia-Ágios Ioánnis Réntis ja Pérama. Näin laskettuna koko Ateenan suurkaupunkialueen väkiluku on 3 089 698.
Ateenan metro
Ateenan metro koostuu (2017) kolmesta linjasta, Linja 1, Linja 2 ja Linja 3. Metron varsinaisen osuuden pituus on noin 60,3 kilometriä ja siinä on 57 asemaa. Lisäksi metrojärjestelmään kuuluu 21 kilometriä pitkä yhteys Ateenan kansainväliselle lentoasemalle, mukaan lukien neljä metro-/paikallisjuna-asemaa, mikä tekee asemien kokonaismääräksi 61.